ming030890/wiki-yue-high-quality huggingface dataset:
鵝蛋

鵝蛋（英文：Goose Egg），係鵝生出嚟嘅蛋，呈橢圓形，體積同重量係雞蛋嘅四至五倍，表面比較光滑，呈白色，鵝蛋嘅蛋白質含量比雞蛋低；脂肪含量比其他蛋類高，鵝蛋中亦含有多種維他命同礦物質，不過質地較粗糙，草腥味較重，味道唔及雞蛋同鴨蛋。

食法
鵝蛋嘅食法同雞蛋一樣，可以做烚蛋、煎蛋，又或者煎蠔餅，食起嚟分外香口。

藥用價值
鵝蛋性味甘微溫，有補中益氣嘅作用，含有蛋白質、脂肪、卵磷脂、維他命、鈣、鐵、鎂等成分，有一定營養價值。但根據《食療本草》記載：鵝蛋「多食發痼疾」，所以比較少作為食療用。
因為鵝蛋有一種叫卵磷脂嘅物質，能夠幫助消化，亦富含有豐富嘅蛋白質，比雞蛋同鴨蛋高好多倍。此外，鵝蛋有一種鹼性物質，會損傷內臟。
治燙火傷，皮肉潰爛疼痛：鵝蛋清加入少少白酒搽，亦可以加少少冰，以加強止痛作用。
熱毒瘡瘍：以鵝蛋清搽喺瘡瘍上面。

副作用
食鵝蛋要適量，一次唔可以食太多，唔喺嘅話會引致腸胃不適。
鵝蛋唔可以同雞蛋一齊食，因為會傷元氣。
鵝蛋含有一種鹼性物質，會損傷內臟，所以每日唔好食超過三隻，以免令到內臟損傷。
發燒、動脈硬化、氣滯嘅人唔適宜食鵝蛋。

營養價值
鵝蛋含有豐富嘅營養成分，例如：蛋白質、脂肪、礦物質、維他命等。
鵝蛋含有多種蛋白質，最多同最主要嘅喺蛋白中嘅卵白蛋白同蛋黃中嘅卵黃磷蛋白，蛋白質中含有人體所必須嘅各種氨基酸，係完全蛋白質，人體容易吸收同消化。
鵝蛋中嘅脂肪絕大部分集中喺蛋黃度，含有較多嘅磷脂，其中一半係卵磷脂，呢啲成分對人嘅腦同神經組織嘅發育有重大作用。
鵝蛋中嘅礦物質主要喺蛋黃之內，鐵、磷、鈣含量比較多，亦容易被人體吸收利用。
鵝蛋亦含有豐富維他命，蛋黃中有豐富嘅維他命A、D、E、核黃素同埋硫胺素、蛋白中嘅維他命以核黃素同尼克酸居多，呢啲維他命亦係人體所必須嘅維他命。
鵝蛋形

鵝蛋形（粵拼：ngo4 dan6*2 jing4，又叫鵝膥形（ngo4 ceon1 jing4，俗寫鵝春形）、蛋形、橢圓形，係種拉長咗嘅圓形，好似蛋嘅形狀噉。
鵝掌坦

鵝掌坦（粵拼：ngo4 zoeng5 taan2）係中國廣東廣州嘅地名，喺白雲區西南角嘅同德圍一帶，東靠田心村；南靠增埗；西靠松南；北靠同德鄉。
個名出自北江啲河水衝積，形成笪似鵝掌嘅沙洲而改成噉嘅名。曾經喺1990年代尾到2000年代初，附近有間同德圍貨運場喺度營運，啲大貨車同貨櫃車成日喺西槎路出入，搞到同德圍一帶烏煙瘴氣同大塞車。後嚟2005年俾新聞日日睇（而家嘅G4出動）節目大幅度做新聞專題報道之後，交通同周邊一帶環境先至有啲改善。
鵝毛筆

鵝毛筆（quill）係古時歐洲人用嘅筆，係用大型鳥類嘅羽毛整成。
鵝膏菌科

鵝膏菌科（Amanitaceae）係蘑菇目一科，有8個屬。
鵝掌藤

鵝掌藤（粵拼：ngo4 zoeng5 tang4；學名：Schefflera arboricola）係五加科鵝掌柴屬嘅常綠藤狀灌木，喺中國嘅廣東、廣西、臺灣先至搵到。

樣
葉柄仔細。花屬圓錐花序，白，頂生；每年7月開花。果屬漿果，樣似蛋；每年8月結果。

適應環境
植株鍾意暖而濕嘅地方生，雖然佢禁黑麻麻同凍冰冰天氣，但唔禁發大水或乾旱天氣或有強光地方。用地pH值限喺5.5～6.5之間嘅微酸性泥地先至得。

用途
植株可以用嚟搞室內盆栽同花壇植被、行道樹用途。佢嘅梗同葉可以做藥，有袪風除濕同活血止痛嘅功效。
鵝耳櫪屬

鵝耳櫪屬（Carpinus）係殼斗目樺木科下嘅一個屬，有約莫40個品種。
鵝鑾鼻

鵝鑾鼻（粵拼：ngo4 lyun4 bei6，又叫做南岬（naam4 gaap3），係臺灣最南邊嘅地名，喺臺灣屏東縣恆春鎮，隔咗個巴士海峽就係菲律賓。根據臺灣日治時期嘅文獻，鵝鑾鼻當時嘅名係片假名「ガランピ」或漢字「鵞鑾鼻」。「鵝鑾」係臺灣原住民排灣族嘅語言「帆」嘅譯音，因為附近嘅香蕉灣好似船帆，所以就叫做「鵝鑾」，加上嗰度嘅地形好似突咗出嚟嘅鼻，「鼻」係指岬角，所以就叫「鵝鑾鼻」或「鵝鑾鼻半島」。
喺1982年成立嘅鵝鑾鼻公園，將21.4米高嘅鵝鑾鼻燈塔附近嘅五十公頃納入公園範圍，公園內保育咗日治時期豎立嘅「臺灣八景鵝鑾鼻」石碑。
刻有「臺灣八景鵝鑾鼻」嘅石碑
鵝鑾鼻燈塔
香蕉布甸

香蕉布甸係種甜品，係用香蕉做主要材料嘅布甸。喺美國，香蕉布甸會用香蕉再加奶黃同雲呢拿整，再用手指餅或者威化伴碟。
香蕉乾

香蕉乾，又叫香蕉片，係東南亞、南亞同拉丁美洲地區流行嘅小食，將香蕉切成一片片，再將佢炸乾或者風乾，炸嘅會脆身啲。
香葉道

香葉道（粵拼：hoeng1 jip6 dou6；英文：Heung Yip Road）係香港黃竹坑一條主要道路，連接黃竹坑道到海洋公園道，途經黃竹坑工業區南面，側邊有條黃竹坑明渠。
香草

香草係指各種帶香味嘅草本植物，通常用嚟做調味或者做香水，甚至用嚟做香薰。
香蕉包

香蕉包係起源自美國嘅甜包，主要用麵粉、牛油、砂糖、發粉、香蕉蓉、玉桂碎同果仁碎焗起，食落有香濃嘅香蕉味。
香蕉

香蕉（粵拼：hoeng1 ziu1；學名：Musa × paradisiaca），簡稱蕉（ziu1），粵東同閩臺地區嘅客家佬同村著啲人成日叫佢做弓蕉（gung1 ziu1；閩南話：king-tsio／kin-tsio／kim-tsio；客家話：Khiûng-tsiâu），喺古代叫長腰黃菓（coeng4 jiu1 wong4 gwo2，注意「菓」字嘅寫法）；喺英美澳加地區叫做「banana」，係芭蕉科芭蕉屬嘅長年生常綠草本植物。原產東南亞嘅馬來西亞、南亞嘅印度同中國嘅華南地區。而家已經有130幾個國家種來食，係其他生果無得比嘅。呢種植物既係人類繼稻米、麥同粟米之後嘅第四大食糧；又係同荔枝、菠蘿同橙一齊，話成係嶺南四大名果；同時佢係世界上比較古老兼出名嘅一種生果。

形態
呢樖嘢既冇主根，又冇莖，甚至連佢嘅果入面都冇核（俗稱「植物三無」），佢生到咁大樖係因為以下幾個理由：
佢有地下莖抽生出嘅不定根。
有成埐壓得好實嘅大葉，好似啲瓦噉壓得好實，結果搞出個「假幹」嚟做支持同輸導嘅作用。
佢一般係用吸芽同地下波莖嚟種。
佢嘅花係完全花，一般排喺複穗狀花序嗰度，雖然花嘅軸基嗰度結咗果，但先端嗰度重喺度猛咁開花。而佢嘅果方面，一般係6－12抽，每抽有5－20條。而一大串夾埋，一共有230－240條香蕉。重量一般去到40－50kg（一包水泥）咁重。
雖然呢種植物有「植物三無」嘅嘢，但佢夠大，所以人人都叫佢做樹。

用途
香蕉除咗俾人種來當生果食之外，亦可以用嚟做藥、蔬菜同紡織品。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
香蕉嘅藥用價值方面，民間有時用嚟燉冰糖嚟醫久咳；或者整成酒嚟做食療。有近代醫學話用香蕉可以醫高血壓、便秘、疴尿唔順同熱氣、胃潰瘍呢啲病。而佢嘅葉可以醫乙腦，白帶，胎氣、癤癰腫毒、丹毒同中耳炎呢啲病。

成份
從香蕉嘅成分嚟睇，佢簡直係生果王國一流。而家已經有130幾個國家種來食，係其他生果無得比嘅。因為佢有超過90%嘅干物質含量響度，而蛋白質霸咗4.4%，而維他命A係蘋果嘅4倍。維生素B2係蘋果、柑橘嘅2倍。煙酸係蘋果、柑橘嘅7倍。

品種
香蕉嘅親屬——細果野蕉（青）同大果野蕉（橙）嘅最初發源地香蕉喺穆斯林農業革命時期（公元700——1500年）嗰時嘅地域分佈喺市場上賣到嘅四隻唔同嘅香蕉品種
香蕉有好多個品種，而且有好多變異種出嚟。喺全世界範圍入面，有50幾個品種嘅蕉，同時重有300幾個栽培嘅品種。按佢嘅用途嚟講，佢分成三大類：

廣東兒歌
喺廣東粵語區，未到21世紀之前，嗰時啲細路興唱首叫「香蕉船」嘅歌。雖然香蕉船喺而家嚟講已經得好少細路知，但係而家已經發展到做雪糕名、機動遊戲同埋電視節目。

Unicode擴充文字
喺Unicode嘅字表當中嘅擴展A區入邊，已經收錄咗一個同香蕉有關嘅繪字。喺1F34C位就可以搵到U+1F34C 🍌 banana (HTML &#127820;)呢個字。

用途
喺泰國街頭，香蕉嘅花同葉成日攞嚟賣。喺泰國街頭，香蕉嘅花同葉成日攞嚟賣。 喺印尼，香蕉甚至俾人攞嚟做燒烤。喺印尼，香蕉甚至俾人攞嚟做燒烤。 喺印度嘅卡韋利河邊，當地啲人成日攞椰子、香蕉同蕉葉嚟做拜祭用品。喺印度嘅卡韋利河邊，當地啲人成日攞椰子、香蕉同蕉葉嚟做拜祭用品。
蕭賀碩

蕭賀碩（粵拼：siu1 ho6 sek6；英文：Shuo Hsiao；1977年7月14號—），係台灣女歌手。佢喺台北醫學大學醫學檢驗暨生物技術學系畢業，並考到執照同做過半年醫檢師。2000年入咗華納唱片。
蕭若元

蕭若元（英文：Stephen Shiu，1949年7月22號—）係香港傳媒人，人稱「蕭才子」。
佢早年做過新聞主播同節目主持，之後轉行做編劇，1992年更憑電影《跛豪》同麥當雄一齊攞香港電影金像獎最佳編劇。佢而家主要喺網上做時事評論員，同埋搞下唔同生意，包括財務公司易還財務，同埋飲業食務元卓集團。佢個仔蕭定一亦參與電影製作行業。2019年，蕭若元移居台灣。佢現時係知名時事評論員，經Youtube、Patreon同Clubhouse發布影片同錄音，有時又會用嗰啲平台同觀眾及聽眾即時對談。

「神燈」
蕭若元為網民熟知嘅一大特色，就係佢被戲稱「神燈」嘅能力，多數喺佢平台所談及對時事嘅估計，都會以反效果呈現返。經常畀網民用「燒山」一稱恥笑，仲成日有「燒山好嘢」哩句出現，意思啫係蕭又估錯或者係網民祈求佢講嘅嘢同現實相反。
蕭若元清楚知道網民對「神燈」嘅嘲笑，喺佢嘅 Twitter，網民曾經問佢可唔可以祈求中印兩國唔會打仗（為求「燈」中有反效果），蕭風趣回答「我知你想做乜」。
蕭亦會睇連登，有連登網民話蕭嘅 Twitter 唔係自己出帖文，蕭喺 Twitter 隨即反駁叫連登網民下次佢錄音坐定定聽晒佢。
2019年雙十一三罷當日發生黑衫蒙面示威者向持唔同意見嘅57歲男子淋潑易燃液體再放火燒人嘅馬鞍山燒人事件（中文：馬鞍山燒人事件）。蕭若元話單嘢「係假嘅、係拍戲嘅」，話被燒男子係特技演員，身上搽咗拍戲用嘅易燃物先至會瞬間着火，被淋嘅液體係道具先至好快就熄，並指稱被燒男子收咗200萬港幣報酬後製造輿論。其後醫院管理局發聲明確認傷者已被威爾斯親王醫院收治，情況危殆。
蕭萬長

蕭萬長（1939年1月3號—）係臺灣政治人，嘉義市人。做過中華民國行政院院長同中國國民黨副主席，喺政壇上有個外號叫「微笑老蕭」。喺2000年嗰陣同連戰拍檔代表國民黨參選2000年總統大選。2007年6月23號，受國民黨總統候選人馬英九邀請，又再代表國民黨參選2008年中華民國總統選舉，成為副總統候選人，最後以過半數高票當選，成為第12任中華民國副總統。
蕭薔

蕭薔（英文：Stephanie Shiao；1968年8月13號—），原名蕭秀霞，2013年改名蕭盈盈，係臺灣知名模特兒同女演員，有「蕭大美女」之稱。籍貫臺北市，佢喺臺北縣永和市（依家嘅新北市永和區）出世。1989年開始從事平面模特兒工作，亦開始拍攝戲劇。
之後因接拍伊蕾絲褲襪廣告一炮而紅，逐步跨足戲劇、電影、廣告、歌唱、寫作等多元領域。
蕭薔獲獎無數，喺1990年代末期、2000年代初期當紅時，被媒體封為「臺灣第一美女」。近期就將演藝事業重心放喺中國大陸。
蕭芳芳

蕭芳芳，MBE（1947年3月13號—），原名蕭亮，係香港電影演員，上海出世，祖籍江蘇蘇州。佢先後憑1987年電影《不是冤家不聚頭》同1996年電影《女人四十》兩次攞香港電影金像獎最佳女主角獎。
蕭若騰

蕭若騰（粵音：siu1 joek6 tang4 ，1996年1月30號—）係中華人民共和國嘅競技體操運動員。佢喺北京度出世，2012年入到中國國家體操隊，2020年嗰陣參加咗東京奧運，分別喺男子全能、男子團體同埋男子自由體操三個項目度都攞到牌。2024年嗰陣又試參加巴黎奧運，仲同劉洋、蘇煒德、張博恆同埋鄒敬園拍住上，喺團體全能競技體操項目度大幅領先第啲組，之但係後嚟因為蘇煒德係噉甩手失誤，搞到臨留尾得返個銀牌揸手。
蕭莊

蕭莊（548年—577年），係南梁實際上最後一個皇帝，557年到560年在位，係蕭繹個孫仔（武烈世子蕭方等個仔）、蕭方智嘅侄哥，史稱梁永嘉王。
蕭衍

蕭衍（464年—549年），係南梁開國皇帝，亦係梁文帝蕭順之嘅第三個仔，502年到549年在位，跟諡號叫梁武帝。
佢嘅在位時間達四十八年，喺南北朝皇帝之中排第一。與此同時，佢亦係中國封建史上最長命嘅漢族皇帝。
蕭詧

蕭詧（519年—562年），係西梁開國皇帝，555年到562年在位，跟諡號叫梁宣帝。
黃鼠狼

黃鼠狼，又叫黃鼬、西伯利亞鼬，係種鼬，黃色毛，主要食嚙齒類動物，遇威脅時識得放臭氣。
黃龍真人

黃龍真人（生：八月十五），道教神祇，崑崙派闡教教主嘅弟子，《封神演義》之中，為十二仙之一，助姜子牙破十絕陣。
香港藏霞精舍供奉。
黃龍縣

黃龍縣係中國陝西延安一個縣，總面積2383平方公里，人口5萬。
黃龍膽

黃龍膽（Gentiana lutea）係龍膽科龍膽屬嘅植物，主要分佈喺歐洲中部同南部。
黍米

黍米係禾本科黍屬嘅植物，亦係種穀物，同狗尾粟個樣幾似。
黃豆

黃豆（粵拼：wong4 dau6*2，學名：Glycine max），又叫大豆（daai6 dau6*2），係豆科大豆屬嘅一年生草本植物。大豆係中國四大油料作物之一。

樣
根生咗好多波形嘅根瘤。葉係3塊細葉仔嘅複葉。花係白色或紫色，短總狀花序，花冠係蝶形。果係莢果品種。籽係橢圓形。

固氮能力
大豆植物能夠固氮，即係將空氣入邊嘅氮氣轉化成氨或者第啲化合物。呢啲化合物係好多生物都好需要嘅。

用途
白色嘅係豆腐，啡色嘅係豉油，都係黃豆製品。
黃豆嘅籽有勁多蛋白質。其中含油量一般係18~20%，主要成分係容易俾人吸收利用嘅不飽和脂肪酸。入面有38~40%蛋白質，係小麥嘅3倍，粟米或稻米嘅4倍幾。

食用
大豆可以攞來提煉食用油。
大豆加工之後可以攞來整豆腐、豆漿、豉油、腐乳或麵豉。

工業
大豆可以做醫藥、化妝品原料嘅甘油同潤滑油。佢重係整噴漆、人造橡膠、人造汽油、人造羊毛、高級尼龍、菲林、番梘、炸藥等等嘅原料。

健康風險
大豆係好常見嘅過敏原。
黃豆含有大量植物雌激素，有個研究發現，植物雌激素嘅雌激素效力好强勁，佢哋可能會引發好多原來可由生理雌激素所引起嘅生物反應，因此俾其他嘢食更加能幫到女性改善更年期嘅症状。

期貨
大豆作為一種緊要嘅農作物，喺全球多間交易所有大豆期貨買賣。
黃貝嶺站

黃貝嶺站（粵拼：wong4 bui3 leng5 zaam6；簡化字：黄贝岭站）係深圳地鐵一個站，喺深南東路地底，總建築面積有34,500平方米。黃貝嶺站喺二零一一年六月廿二號開通。黃貝嶺係環中線（5號線）東邊嘅總站。環中線延線未開通之前，亦係環中線同蛇口線（2號線）唯一一個轉車站。
黃詠詩

黃詠詩（1976年12月23號—），係香港舞台劇編劇同演員，香港演藝學院戲劇學院畢業，2002年開始編寫舞台劇、電影同電視劇嘅劇本，比較出名嘅編劇作品有電影《公主復仇記》。
黃谷柳

黃谷柳（1908年—1977年1月2號）係喺越南海防市出世既第三代越南華僑。

生平
黃谷柳細個既時候同佢老母去阿婆住既雲南河口揾食，18歲既時候（1927年）去香港做咕哩，亦試過擺街賣糖同煙，之後做過報紙既校對，夜晚讀夜校同埋寫嘢。
22歲到33歲既時候（1931—1941年間）做軍閥陳濟棠既寫手。係呢段時間，佢寫過中篇小說，例如《楊梅山下》；亦都寫過劇本，例如《碧血丹心》。
1947年10月開始喺香港《華商報》連載長篇小說《蝦球傳》，因為寫得好好，所以曾經好出名。《蝦球傳》後嚟輯錄成書，變成《蝦球傳》三部曲：第一部係《春風秋雨》，第二部係《白雲珠海》，第三部係《山長水遠》。
42歲既時候（1950年）佢喺《南方日報》做記者，同年寫咗中篇小說《海港新事》。
黃貝街道

黃貝係中國廣東深圳羅湖區下邊嘅一個街道，叫黃貝街道，下轄13個社區。
黃西

黃西（粵拼：wong4 sai1；美國名：Joe Wong，1970年4月20號—）係中國出身嘅美國喜劇演員同化學工程師。朝鮮族，喺吉林白山市出世，喺吉林大學專攻化學，中國科學院畢業後，喺美國德薩斯州嘅Rice University讀到生化博士。2001年開始演喜劇。
黃語芊

黃語芊（英文：Mavis Wong，2012年10月4號—）係香港童星，2017年參加無綫電視細路節目《Big Big小明星》而入行，2021年5月份至9月份簽約做無綫電視藝員。
赤井沙希

赤井沙希 ，係日本嘅一個女演員。

拍過嘅作品一覽
呢個表唔完整，歡迎加料。
赤地

赤地，地況一類，講地空無一物。呢處赤唔解做朱、紅。前漢書五行志，「赤地千里」，就有顏師古注為「空盡無物曰赤。」史書常見赤地千里、赤地三年等，就指地方旱災蝗災，草木枯盡、食盡嘅景況。人災如戰禍，兵火焚盡，田舍荒廢，亦為赤地。

天人感應
古人尚天人感應，赤地為上天懲戒國君。春秋記載，晉平公問盲人樂師師曠，乜嘢至悲之音。師曠話至悲之樂，只有有德之君可以聽，平公德薄唔聽得。公唔聽勸，要師曠奏，至終招來災禍，當中有晉國赤地三年。此事後世書多提及。
淮南子天文又有講，「人主之情、上通於天、故誅暴則多飄風、枉法令則多蟲螟、殺不辜則國赤地、令不收則多淫雨。」君主惡行會通天，若殺無罪之人則國赤地。
由此赤地為國君德唔夠所致。
赤井秀行

赤井秀行（1985年5月2號—）係日本足球員，司職後衞，效力過栃木SC，及SC相模原。
贛語維基百科

贛語維基百科係維基百科協作計劃嘅贛語（江西話）版本，佢係由非牟利組織──維基媒體基金會負責搞嘅。佢係響2008年5月25號成立嘅，而家有超過六千篇文。
贛語維基百科 2009 年 3 月開始啟用繁簡轉換功能。
赤井秀一

赤井秀一（1981年9月2號—）係日本足球員，司職中場，效力過愛媛FC，及FC今治。
赤化

赤化係嚟自20世紀剛開始嗰陣，沙俄俾蘇共推翻後，留落嚟嘅敏感字眼。由於世界各地嘅共產黨都用紅色做主色，所以赤化就係指「共產化」，因為咁喺一啲國家裏面，共產黨都俾佢對手叫「赤黨」。
換句說話講，赤化係指果啲執行共產主義或者相關類似思想嘅感染同傳播。「赤化」嘅表現形式就係一啲人喺本身唔係共產黨活躍嘅地區宣傳同洗腦，主張跟住個黨用暴力起義（列寧覺得建立無剝削嘅社會，通過暴力革命形式係最直接，最快同最有效）同埋其他革命形式改變政府嘅本身，同國家組成結構，例如係中國赤化、北韓赤化、南越赤化同埋高棉赤化，作為成日見嘅宣傳用語。
赤口

赤口係正月初三，唐人文化入面呢日係大凶日，好易嗌交傷和氣，所以傳統上都盡量唔會揀呢日拜年，可以改去拜神祈福。
蘇格蘭劍舞

1906 年一幅相；幅相描繪一個男人跳緊蘇格蘭劍舞。
蘇格蘭劍舞（英文：Scottish sword dances）係蘇格蘭嘅一種民俗舞，歷史可以追溯到 16 世紀。
蘇格蘭劍舞本來係一種戰舞，做法係跳嘅人擺兩把劍喺地下，兩把劍彼此之間要成十字形（+），於是地板嗰度就有四個空格；跳舞嘅人要跟住節奏做出一連串嘅跳躍動作，而跳躍期間雙腳腳板會喺呢四個空格之間來回噉郁動。
蘇格蘭炸蛋

蘇格蘭炸蛋，又叫蘇格蘭蛋，係起源自蘇格蘭嘅嘢食，將肉碎（或者腸仔碎）同麪包糠包住烚蛋再攞去炸。
蘇格蘭文

蘇格蘭文（Scots），又叫低地蘇格蘭文，係蘇格蘭嘅其中一隻語文，大約150萬人用緊。
蘇格蘭文維基百科

蘇格蘭文維基百科係一個非牟利網站，由維基媒體基金會運行。到2020年8月為止，已經有大概58000篇文章。
但係喺2020年，蘇格蘭文維基百科潛在嘅問題引起咗大眾嘅關注。Reddit上面有篇帖文話，蘇格蘭文維基百科有好多質素好差嘅文章，有接近20,000篇文係由一位美國少年開嘅，但係佢根本唔識蘇格蘭文。佢開文嘅時候會先用美國英文嚟寫，再用線上嘅網站將英文翻譯成蘇格蘭文，令到文章裏面嘅字有好多拼寫錯誤。鴨巴甸大學語言學同蘇格蘭語系主任Robert McColl Millar表示，從嗰啲劣質文章可以睇出作者根本就唔識蘇格蘭文。不過蘇格蘭語言中心主任Michael Dempster就對蘇格蘭文維基百科產生咗濃厚興趣，佢覺得蘇格蘭文維基百科有潛力令到更多人關注蘇格蘭文。
蘇格蘭民族黨

蘇格蘭民族黨（Scottish National Party）係英國蘇格蘭政黨，1934年成立，主打蘇格蘭獨立議題，喺蘇格蘭議會有64席（最大黨），英國下議院有45席（第三大黨）。
蘇格蘭獨立公投

蘇格蘭獨立公投（Scottish Independence Referendum）係蘇格蘭喺2014年9月18號搞嘅公投，由全民決定蘇格蘭應唔應該脫離聯合王國獨立。
最後統派以五成五嘅票擊敗獨立派，蘇格蘭留喺英國。
鳳凰山公園 (廣州)

鳳凰山公園 (廣州黃埔)，喺黃埔區九龍鎮九佛墟。
鳳凰山公園 (廣州天河)，全名廣東鳳凰山森林公園，喺天河區漁沙坦村（附近係柯木塱村）。
鳳凰城太陽

鳳凰城太陽（英文：Phoenix Suns）係一支以美國亞利桑那州鳳凰城為基地嘅NBA球隊，隸屬NBA西岸太平洋賽區。
鳳凰山公園

鳳凰山公園 (廣州)，係廣東省廣州市入面嘅兩間公園。一間喺黃埔區九龍鎮，而另一間喺天河區漁沙坦村。
鳳凰山公園 (廣元)，又可以嗌東山公園，喺四川省廣元市利州區蜀門北路。
鳳凰山公園 (唐山)，喺河北省唐山市路北區北新東道。
鳳凰山公園 (南京)，喺江蘇省南京市六合區延安路。
鳳凰山公園 (成都)，喺四川省成都市金牛區北新干道辅路。
鳳凰山公園 (深圳)，喺廣東省深圳市寶安區珠江口東邊嘅北新干道輔路入面。
鳳凰山公園 (莆田)，又可以嗌南山公園，喺福建省莆田市城厢區文獻西路入面。
鳳凰山公園 (哈爾濱)，全名嗌黑龍江鳳凰山國家森林公園，喺黑龍江省哈爾濱市五常市嘅長白山下面。
鳳凰山公園 (煙台)，喺山東省煙台市萊山區桐林路。
鳳凰山公園 (長沙)，全名嗌湖南鳳凰山國家森林公園，喺湖南省長沙市寧鄉縣入面。
鳳凰山公園 (遵義)，全名嗌貴州鳳凰山國家森林公園，喺貴州省遵義市紅花崗區入面。
鳳凰山公園 (泰州)，喺江蘇省泰州市。
鳳凰山公園 (珠海)，喺廣東省珠海市香洲區，附近就係中山市。
鳳凰山公園 (湖州)，喺浙江省湖州市安吉縣遞鋪鎮。
鳳凰山公園 (朝陽)，全名嗌遼寧鳳凰山國家森林公園，喺遼寧省朝陽市雙塔區嘅東邊。
鳳凰山公園 (金華)，喺浙江省金華市婺城區勞動路入面。
鳳凰山公園 (安康)，全名嗌陝西鳳凰山國家森林公園，喺陝西省安康市漢濱區嘅310省道入面。
鳳凰山公園 (寧波)，喺浙江省寧波市北崙區遼河路入面。
號外

號外，報紙刊物，臨時編印。家家報紙，日日編有刊號，如某年某號。號外係臨時編印，不設刊號，得名號外。
有突發要聞，報社立刻趕製版面，個幾鐘後，街頭派發號外，務求儘快帶消息畀讀者。內容唔多，號外通常只有一大紙，報社派發號外，亦同對報章宣傳，樂於免費派發。

史
日文報紙，江戶出嘅《中外新聞》，1868年出號外，報導上野之戰。當時出紙叫《別段中外新聞》。
中文報紙首份號外，始自《申報》，時爲1884年8月6號，登咗駐福州記者專電：「駐榕法艦尚無動靜」。

香港
六七暴動期間，香港政府發號外，對抗左報宣傳，張貼暴徒相。

中國
中國《報紙出版管理規定》第31條第七項並有規定號外為免費。

日本
日本報道多數係社會影響較重大之新聞。

沒落
1970年代起，由於電視、互聯網興起，家下報社有網站，電視台有24小時新聞頻道，可以發即時新聞，所以少有號外。
虞逸峯

虞逸峯（Dennis Yu，1980年11月14號—，又寫做虞逸峰）係香港藝人，曾經先後做過香港有線電視有線娛樂新聞台主播、now TV同埋ViuTV主持人。佢中學讀喇沙書院，大學讀美國柏克萊加州大學商科。
虞氏

虞（粵拼：jyu4）係唐人姓氏，喺《百家姓》裏頭排第161位。

名人
虞美人：西楚霸王項羽寵妃
虞美人 (漢順帝)：漢順帝嘅美人
虞經：東漢史官
虞詡（—137）：東漢軍事家
虞松（215—？）：魏 (三國)官員
虞翻：吳 (三國)經學家同政治人物
虞溥（約238—300）：西晉教育家
虞丘進（363—422）：南朝劉宋將領
虞世南：大唐書法家
虞仲文：南宋名臣
虞允文：南宋名臣
虞集：元代學者，崇仁人
虞朗：大清女畫家
虞逸峯：香港藝人
虞書欣：中國演員同歌手，組合THE9成員
呢篇虞氏係同姓氏有關嘅楔位文章，重未寫完嘅。麻煩你幫手充實佢。
虞美人

虞美人（前233年—前202年），又叫虞姬，係西楚霸王項羽嘅情人，中國好多文學作品都用佢做主題。
郵輪

郵輪，又叫郵船，係一種用作娛樂航海嘅客輪，航程同埋沿途嘅目的地同船上嘅設施都係提供遊樂嘅一部份。運輸唔係郵輪嘅主要用途，因為郵輪通常會將乘客送返啟航嘅地方。
郵輪舊時嘅主要用途係用水路運送郵件，所以就叫「郵輪」，但郵輪逐漸無咗處理通郵嘅用途，變成純粹畀人遊樂，所以而家個名亦有畀人寫做遊輪或者遊船。
郷家友太

郷家友太（1999年6月10號—）係日本足球員，打中場位置，效力神戶勝利船。
都並敏史

都並敏史（1961年8月14號—）係日本足球員，司職後衞，曾經喺1980～1995年間爲日本足球代表隊出場78次，入咗2球。
都倉賢

都倉賢（1986年6月16號—）係日本足球員，司職前鋒，效力北海道札幌岡薩多。
郵資蓋印機

郵資蓋印機係種取代郵票去計郵費嘅方法，畀需要經常寄信嘅機構去用。郵資蓋印機可以預先為信件給郵資印，給咗印就代表畀咗郵費。而部機嘅郵費錶會自動紀錄給印次數，用家定期向郵局報錶數去計郵費。
都並優太

都並優太（1992年1月20號—）係日本足球員，司職後衞，效力長野帕塞羅。
都丸千代

都丸千代 ，係日本嘅一個女藝人同埋配音員。
都勻

都勻係中國貴州黔南下轄嘅一個縣級市，有2278平方公里咁大。
都市固體廢物

都市固體廢物（Municipal solid waste）係指一個城市日常產生嘅各種垃圾，來源包括家居（譬如住宅同公眾地方）、商業（譬如舖頭、食肆、酒店同寫字樓）同工業（譬如工廠）三大類。呢類廢物處理方法包括運去垃圾焚化爐、垃圾堆填區，又可以回收循環再造。
都市病

都市病（又叫文明病，俗稱富貴病）係一堆疾病嘅通稱，喺國家變得更加工業化同埋人類變得更加長壽嗰陣，呢啲疾病就會更加常見，包括阿茲海默病、動脈硬化、腫瘤、肝硬化呢啲慢性肝病、慢性阻塞性肺病、2型糖尿病、心臟病、慢性腎衰竭嘅腎炎、骨質疏鬆症、中風同肥胖症等等。都市病嘅現象發生喺高度發展嘅國家或城市入面。

起因
飲食、生活型態同埋環境等等嘅因素，都被視為係影響上述疾病發生率嘅重大原因。食煙、酗酒、吸毒同埋缺乏運動都會增加後半世罹患某啲疾病嘅風險。

國際上癌症發生率嘅變化
一份喺《刺針》發表嘅研究報告講到癌症發生率嘅變化，並且證明咗都市病係存在嘅。佢指出喺好多西方國家，啲人喺二十世紀中葉持續噉進食多咗肉類、乳製品、植物油、果汁同酒，但係麵包、薯仔、米同粟米粉等等嘅五穀就食得越嚟越少。其他生活型態嘅改變，比較明顯嘅有運動量減少，同埋多咗人太過肥。報告指出：「要注意，喺1970年代西方國家嘅人民，大量食用高動物食品、脂肪同糖，同時，直腸、乳房、前列腺、子宮頸同肺部癌症發生率都好高；相對嚟講，發展中國家嘅人民食用至少一種至兩種五穀，而動物食品、脂肪同糖就食得少，而佢哋嘅癌症發生率亦比較低。」報告認為，呢種觀察推斷出啲人嘅飲食習慣（或者生活型態）唔同咗，可能會影響佢哋罹患癌症嘅機率。

美國嘅死亡統計
1900年，美國三大死因分別係肺炎/流行性感冒、肺結核及腹瀉/腸炎。傳染病佔死因嘅百分之六十。當時，心臟病同腫瘤分別排第四同第八。到咗1940年代，美國主要死因變成心臟病、腫瘤同其他退化病。到1990年代後期，退化病已經佔所有死因嘅百分之六十。
1900年，死因前三名都係傳染病。到1940年代，主要死因變成咗完全唔同種類的疾病——都市病。
都市農業

都市農業係指喺都市嘅市區從事農業生產嘅方式，通常將生產、加工同銷售集中處理，生產出嚟嘅農產品可以好快送到畀都市嘅居民。
都市車

都市車係私家車其中一個種類，專門畀人喺市區範圍入面用（同需要穿州過省嘅長途車程相對），車身比較細同輕身。
都市閒情

《都市閒情》（英文：Pleasure & Leisure，1992年2月5號—2018年9月28號）係香港無綫電視翡翠台嘅清談資訊節目，逢星期一至星期五下晝一點踏五至兩點踏一播出，內容圍繞時事、健康、烹飪、生活享受、藝術表演等，每集都會請唔同嘉賓講解有關專題，名人、藝員或者歌手訪問等。

史
個節目喺1992年2月5號首播，繼承咗之前嘅節目《婦女新姿》嘅功能。因為首播嗰天係農曆正月初二，所以呢個節目以每年農曆正月初二做週年紀念日。
2018年9月28號播最後一集，之後畀《流行都市》取代咗。
都市奇幻

都市奇幻（英文：urban fantasy）指個故仔設於一個都市化嘅現代或者近現代環境嘅奇幻作品。
都市日報

《都市日報》（Metro）係份跨國免費報紙，由瑞典傳媒公司Kinnevik（瑞典文：Kinnevik）創辦，總部響盧森堡。特色係佢嘅主要對象係地下鐵搭客。第一份報紙響1995年2月13號響瑞典首都斯德哥爾摩地下鐵派，第一份香港版就響2002年4月15號派。以2015年計，《都市日報》有13種文，響23個地區印67個版本。2006年重成為《健力士世界大全》認證嘅全世界最大報紙集團。
不過喺2007年，《都市日報》其實就開始走下坡，佢哋發現讀者開始流向其他媒介去睇新聞，廣告收入亦都開始急跌。
2019年8月，集團嘅第一份免費報紙──斯德哥爾摩《都市日報》宣佈停刊，佢本身喺嗰年3月已經冇再喺斯德哥爾摩地鐵度派，但係繼續有網上版本。
酉七祖祠

酉七祖祠喺廣東從化，係秋楓峒鍾氏祖祠，明末始建。2012年9月定為從化市登記文物保護單位。

建築
坐東向西，面闊三間12.65米，深兩進21.20米，佔地268.2平方。硬山頂，磚木石結構，封簷板刻花草。正脊龍船形，正背面灰塑有祥瑞圖案。五級石春上頭門門面，月台花崗岩欄板，兩邊花崗岩八角柱。擎托抬樑式架樑，木額枋連山牆，駝峰、斗栱擎托橫檁。大門係石門框，雙掩木門，入門口係木製擋中，兩邊廂房。天井兩邊係六架廡廊，拱形門連住兩沓。第二沓祖堂用六條柱，十三架承重，前兩條係八角石檐柱，中間兩條係木梭柱，後兩條係青磚柱，中間放八仙台，供奉酉七公
。
酈安治

酈安治（Andrew Lih，1968年—）係華裔美國人，南加州大學嘅客座教授，維基百科、中華人民共和國網絡審查分析者。書籍《維基百科革命：一群無名小卒創造咗世界上最大嘅百科全書（英文：The Wikipedia Revolution）》嘅作者，有參與英文維基百科嘅編輯。

著作
酈安治 (Andrew Lih) (2009年)。《維基百科革命：一群無名小卒創造咗世界上最大嘅百科全書（英文：The Wikipedia Revolution）》。紐約：Hyperion（英文：Hachette Books）。ISBN 1401303714。OCLC 232977686。
酈氏

酈（粵拼：lik6）係唐人姓氏，喺《百家姓》裏頭排第303位。
呢篇酈氏係同姓氏有關嘅楔位文章，重未寫完嘅。麻煩你幫手充實佢。
酉四祖祠

酉四祖祠喺廣東從化，係秋楓峒鍾氏祖祠，明末始建，清代中前期、2004年重修。2012年9月定為從化市登記文物保護單位。

建築
坐東向西，面闊三間11.7米，深兩進22.35米，佔地261.5平方。懸山頂，磚木石結構，正脊龍船脊。瓦頂有舉折同升起，两沓都係擡樑式架樑，有如意紋裝飾。頭門有石春鋪前廊。大門前後各有兩條木檐柱。十一架樑同山墻墻體承重，入門有擋中。天井兩邊有五架廡廊連去第二沓，第二沓大堂有6條木柱。十一架樑同山墻墻體承重，方形階磚鋪地面。
酉陽

酉陽（酉讀友，粵拼：jau5 joeng4）喺重慶東南，而家係中華人民共和國重慶市一自治縣。全名叫酉陽土家族苗族自治縣。
酆都

酆都（粵拼：fung1 dou1），古名平都（ping4 dou1），而家寫豐都，係中華人民共和國重慶市轄一縣。縣內有被稱作「陰曹地府」嘅旅遊景點酆都鬼城。

沿革
東漢永元二年（90年），置平都縣。
蜀漢延熙十七年（254年），平都縣併入臨江縣。
隋義寧二年（618年），從臨江縣分出酆都縣。
明洪武十年（1377年），酆都縣併入涪州，屬四川承宣布政使司重慶府；十三年（1380年）從涪州分出，改名酆都，復置為縣，隸屬重慶府忠州。
1958年，酆都因「生僻難認」而改名豐都。
酋長坦克

酋長坦克（Chieftain），又叫酋長式坦克，型號FV4201，係英國陸軍嘅一款主戰坦克，由1966年開始服役，係由百夫長坦克改良而嚟。
酋長國

酋長國係由阿拉伯酋長做最高領袖嘅君主制伊斯蘭國政權嘅稱號。
當今世上有兩個獨立酋長國：科威特同卡塔爾，另外有七個酋長國組成聯邦，即係阿拉伯聯合酋長國，包括咗阿布扎比酋長國、杜拜酋長國、沙迦酋長國、拉斯海瑪酋長國、阿治曼酋長國、富查伊拉酋長國同歐姆古溫酋長國。
西班牙奄列

西班牙奄列（tortilla de patatas）又叫西班牙蛋餅，係西班牙式嘅奄列，主要材料係雞蛋同薯仔粒，好多時亦會落埋洋蔥碎。
西班牙史

西班牙史可以追溯到史前時期同古典時期地中海沿岸古羅馬人、古希臘人同腓尼基人喺伊比利亞半島嘅人類活動。中世紀後期西班牙發展成為全球性嘅西班牙帝國，十七世紀後西班牙帝國逐漸衰落，二十世紀西班牙經歷咗內戰同軍政府統治，直到1975年成為咗君主立憲制嘅國。
西班牙國家航空

西班牙國家航空（西班牙文：Iberia Líneas Aéreas de España, S. A. Operadora Unipersonal）係西班牙嘅國家航空公司同埋最大航空公司，總部設響馬德里。佢係寰宇一家成員同埋國際航空集團旗下公司。
西班牙哈布斯堡王朝

西班牙哈布斯堡王朝，係公元16到17世紀由哈布斯堡家族統治西班牙嘅王朝，創立人係卡斯提亞國王菲臘皮一世，到1700年卡洛斯二世死後，由波旁王朝嘅菲臘五世繼位。
西班牙凍湯

西班牙凍湯係西班牙式凍湯，起源自西班牙南面嘅安達盧西亞地區，多數用番茄、青瓜、蒜頭等等材料去煮，係隻凍飲嘅番茄湯。
鄭彥鈞

鄭彥鈞，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
鄭彩娟

鄭彩娟，係大韓民國嘅一個女藝人同埋歌手。
鄭志仁

鄭志仁，香港親中派基督教人士，香港中華基督教青年會會長。
2016年經香港基督教協進會成為選舉委員會成員，代表香港中華基督教青年會。之後佢喺2017年香港行政長官選舉提名咗林鄭月娥參選。不過，佢嘅決定就引起咗一啲唔鍾意林鄭月娥嘅基督徒不滿，佢哋認為林鄭係中共「欽點」嘅特首參選人，一度發起對香港中華基督教青年會嘅罷捐。
鄭志剛

鄭志剛，SBS，香港建制派（商界親中陣營）政治人、生意人（新世界發展CEO），鄭裕彤家族後人（鄭家純嘅大仔），亦係K11藝術基金會嘅開山鼻祖。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會地產及建造界委員。

馬主生涯
佢喺2020-2021馬季開始喺香港賽馬會做馬主，名下賽駒包括「工匠之友團體」名下嘅「夢巴黎」。
鄭志聲

鄭志聲（1903年—1941年12月）係中華民國最早嘅樂團指揮家，同埋係填詞人。廣東中山人。
鄭志雯

鄭志雯（英文：Sonia Cheng，1980年11月17號—），係香港建制派（商界親中派）政治人、生意人，瑰麗酒店集團首席行政總裁，新世界發展執行董事。佢係鄭家純個大女，老公係「赤馬雄風」馬主龐建貽。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。
金葉女貞

金葉女貞（粵拼：gam1 jip6 neoi2 zing1；學名：Ligustrum × vicaryi），又嗌黃葉女貞，係木樨科女貞屬嘅半常綠半落葉灌木，原產日本南邊，家下喺中國華北南邊到華東北邊嘅暖溫帶落葉闊葉林區同埋日本南邊先至搵到。

樣
植株高2～3米。枝葉密集。葉啱出時綠，老時轉金黃，有光澤。花屬總狀花序，白，兩性，似筒。菓屬核果，橢圓，暗紫，有粒籽喺度。

適應環境
植株啱喺疏鬆兼軟、通風性良好嘅砂質地入面生。雖然啱喺暖而濕、光劖劖、乾旱兼爛地、酸性地、中性地、微鹼性地入面生，但唔啱喺黑墨墨地方生。植株受得修剪。

用途
佢可以用喺綠地廣場入面做綠籬植物，同埋用喺庭院在做裝飾都得。成樖嘢可以做藥，有收斂利尿同興奮等功效。
金蓮山站

金蓮山站係釜山都市鐵道2號綫一個地底車站，喺韓國釜山廣域市水營區南川洞（韓文：남천동 (부산)）。

車站結構
站體係2面2線側式月台嘅地底車站，等車月台有月台幕門，有6個出口。
呢個站可以通過等車室轉反方向嘅列車。

史
2001年8月8號：落成啟用。
金藝源

金藝源，係大韓民國嘅一個女藝人同埋歌手。
金藝元

金藝元，係大韓民國嘅一個女藝人同埋歌手。
金華火腿

金華火腿係中國一種風乾火腿，原產浙江金華。呢隻火腿通常用嚟整湯，譬如佛跳牆。
金藝林

金藝林，係大韓民國嘅一個女藝人同埋歌手。
金蓮花廣場

金蓮花廣場（葡文：A Praça Flor de Lodão，英文：Lotus Square或Golden Lotus Square）喺澳門半島新口岸高美士街、畢仕達大馬路同友誼大馬路之間。呢個廣場係慶祝1999年澳門回歸而設立，具有政治意義，係依家澳門其中一個出名地標同旅遊景點。
1999年12月20號，中華人民共和國接收澳門主權，成立澳門特別行政區，中央人民政府送咗「盛世蓮花」嘅雕塑，分別係大細各一件畀澳門，寓意澳門繼續繁榮昌盛。同1997年香港回歸嗰時送畀香港特別行政區嘅「洋紫荊」花寓意一樣。
盛世蓮花雕像喺1999年12月17號由工程人員安裝喺廣場度。12月20號中午由嗰時主管澳門事務中華人民共和國國務院副總理錢其琛主持揭幕儀式。

升旗儀式
金蓮花廣場升旗儀式喺每朝早8點舉行，而黃昏6點會有降旗儀式。升降旗儀式都係由9個着制服嘅警員執行。
金蓮花廣場原本無旗桿同升旗儀式安排。2000年開始，澳門特區政府為咗慶祝國家成立51週年，參考香港金紫荊廣場升旗儀式做法，喺嗰年9月安置兩支旗桿，而升旗儀式喺2000年10月1號第一次舉行。
喺國慶日、澳門回歸紀念日，澳門特區政府全體主要官員、立法會主席、中央人民政府駐澳門機構負責人、中國人民解放軍駐澳門部隊司令員等會出席升旗儀式。
金蓮花科

金蓮花科（粵拼：gam1 lin4 faa1 fo1，學名：Tropaeolaceae）係雙子葉植物綱十字花目嘅一個科。
黃岐醫院

黃岐醫院（注意黃字有陽上變調，粵拼：wong2 kei4 ji1 jyun2），又嗌南海區第六人民醫院，係中國廣東佛山嘅一間有醫療、科研、教學、預防、保健、康復同急救喺埋一齊嘅綜合性現代化二甲醫院，1988年成立，位置喺南海區黃海路58號。
佢亦係廣東省人民醫院嘅合作醫院同埋廣佛同城第一批醫保定點醫院。
黃山

黃山（粵拼：wong4 saan1）喺中國安徽南部黃山市境內，南北長約40公里，東西闊約30公里，山脈面積1200平方公里，中心景區面積約160.6平方公里，主體以花崗岩構成，最高處係蓮花峰，海拔1864米。
黃山原名黟山，係因為山岩青黑色得名。後因傳說軒轅黃帝喺度煉丹成仙，唐玄宗信奉道教，所以喺天寶六年（公元747年）六月十七號改名做「黃山」。
明朝人徐霞客兩次去黃山，讚話：「五嶽歸來不看山，黃山歸來不看岳」。徐霞客評黃山有「泰岱之雄偉、華山之險峻、衡岳之煙雲、匡廬之飛瀑、雁盪之巧石、峨嵋之清秀」，譽為「天下第一奇山」。
黃山1982年入選第一批國家重點風景名勝區；1986年評為中國十大風景名勝之一；1990年12月俾聯合國教科文組織列入世界遺產名錄；2004年2月入選世界地質公園。
黃岐公園

黃岐公園（注意「黃」字有地名變音，讀「枉」，粵拼：wong2 kei4 gung1 jyun2*4）係中國廣東佛山嘅一間公園，喺南海區黃岐北環路東邊嘅珠江邊，黃岐步行街附近。
黃就是黃

《黃就是黃》係中國歌手騰格爾出嘅專輯。

簡介
呢隻碟收錄咗11隻歌。
黃岐鄉府路

黃岐鄉府路（注意「黃」字有地名變音，讀「簧」，粵拼：wong2 kei4 hoeng1 fu2 lou6）係中國廣東佛山嘅南北走向道路，喺南海區黃岐。南邊從洞庭路開始，一直向北去到廣佛公路。

名
條路因為舊時有黃岐嘅鄉鎮政府喺度而改成噉嘅名。

敘述
全長809m，闊12米，雙向2車道。
黃山區

黃山區係中國安徽黃山市一個市轄區，總面積1669平方公里，人口16萬。
長谷部彩翔

長谷部彩翔（1990年2月6號—）係日本足球員，司職後衞，效力過新潟天鵝，Japan Soccer College，金澤薩維根，及FC Ganju Iwate。
長谷川龍雄

長谷川龍雄（日文：長谷川 龍雄；1916年2月8號—2008年4月29號）係一個日本汽車工程師，鳥取縣鳥取市出身。1946年加入豐田汽車公司，2004年入選日本汽車名人堂。

參考文獻
《日本自動車殿堂総覧》 (PDF)。第1卷。日本自動車殿堂。2016。頁 210–213。 {{cite book}}: Unknown parameter |month= ignored (help)
長谷美希

長谷美希，係日本嘅一個女藝人同埋配音員。
長谷部誠

長谷部誠（1984年1月18號—）係日本足球員，司職中場，日本足球代表隊成員。

日本足球代表隊
佢代表日本參加過2010年FIFA世界盃，2014年FIFA世界盃。
長豐

長豐係中國安徽合肥一個縣，總面積1841平方公里，人口63萬。
長谷川靜香

長谷川靜香，係日本嘅一個女藝人同埋配音員。
長谷部茂利

長谷部茂利（1971年4月23號—）係日本足球員，司職中場，效力過川崎綠茵，川崎前鋒，神戶勝利船，及市原JEF聯。
長谷川龍也

長谷川龍也（1994年3月7號—）係日本足球員，司職中場，效力川崎前鋒。
金允智

金允智，係大韓民國嘅一個女藝人同埋歌手。
金保亨

金保亨，係大韓民國嘅一個女藝人同埋歌手。
金俞敏

金俞敏，係大韓民國嘅一個女藝人同埋歌手。
金像獎新鮮人

《金像獎新鮮人》（Film Awards Special），係香港電視娛樂製作嘅電影資訊節目，屬第37屆香港電影金像獎嘅特備節目，2018年4月2號到4月9號逢禮拜一22:30-23:00喺ViuTV播，由虞逸峯主持。節目會介紹入圍第37屆香港電影金像獎嘅新晉導演同最佳新演員。
金健模

金健模，係大韓民國嘅一個男藝人同埋歌手。
金像女情

《金像女情》（Her Film Her Story）係香港電視娛樂製作嘅訪談節目，亦係第39屆香港電影金像獎嘅前奏節目，由何嘉麗主持，喺2020年3月29號到5月10號逢禮拜日20:00-20:30喺ViuTV播。節目會訪問香港女性電影工作者。
金像玩家

《金像玩家》（英文：Be the Movie Buff）係香港MakerVille製作嘅遊戲節目，屬香港電影金像獎嘅前奏節目，會請唔同嘉賓上去玩同港產片知識有關嘅遊戲，節目總共有三輯。

第一輯
第一輯配合第40屆香港電影金像獎而製作，由火火同何啟華主持，2022年7月11號到7月15號禮拜一到五23:00—23:30喺ViuTV播。

第二輯
第二輯（英文：Be the Movie Buff 2023）配合第41屆香港電影金像獎而製作，由程人富同王頌茵主持，2023年4月2號同4月9號逢禮拜日22:30—23:00喺ViuTV播。

第三輯
第三輯（英文：Be the Movie Buff 2024）配合第42屆香港電影金像獎而製作，由黃奕晨、王頌茵、王嘉盈同楊天宇主持，2024年3月31號同4月7號逢禮拜日22:30—23:00喺ViuTV播。
1363年

1363年係平年。

大件事
奧斯曼帝國將首都由布爾薩搬到哈德良堡，係該國第三代首都。
1360年代

1360年代係指1360年去到1369年之間嗰十年。
1362年

1362年係平年。

大件事
明玉珍稱帝，國號大夏，建都重慶，年號天統，立妻彭氏做皇后，立阿仔明升做太子。
1558年

1558年係平年。

大件事
1月7號：法國攻佔加萊，自此英倫喺歐洲大陸再冇領土。
4月24號：蘇格蘭瑪麗一世同法國王太子法蘭西（後來嘅法蘭西二世）結婚。
11月17號：伊利沙伯一世繼承英倫王位，伊利沙伯時代開始。
155年

155年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：永壽元年
朝鮮半島
高句麗：次大王十年
新羅：阿達羅王二年
百濟：蓋婁王二十八年
檀紀：2488年
日本
成務天皇二十五年
皇紀：815年
佛曆：698年
猶太曆：3915年～3916年
賴清德

賴清德（粵拼：laai6 cing1 dak1，英文：William Lai，1959年10月6號—）係中華民國政治人，民主進步黨成員，曾任中華民國副總統，現任中華民國總統。做過立法委員、臺南市市長、行政院院長。

事跡
賴清德2010年開始做臺南市長，2014年連任。2017年9月8號，棄臺南市長嘅職位，北上臺北接任中華民國行政院院長。
佢喺2020年中華民國總統選舉入面，參與咗民進黨黨內初選，一度有意挑戰競逐連任嘅黨友蔡英文但落敗，但之後作為蔡英文副手出選，2020年1月11號，當選副總統。
2023年4月12號，賴清德獲得民進黨提名參選2024年中華民國總統選舉；11月20號，佢同副手蕭美琴前往中央選舉委員會登記。2024年1月13號，賴清德以40.05嘅得票率當選總統，係中華民國首個具有醫師專業同埋副總統身分競選成功嘅總統。與此同時，民進黨以連續三屆執政創下自1996年中華民國總統選舉以嚟政黨連屆執政嘅最長紀錄。

身為台南市長拒絕進入議會接受質詢被彈劾
喺2014年台灣地方選舉，賴清德當選台南市長，但之後國民黨李全教當選咗做台南市議會議長。之後，李全教被控涉及賄選，賴清德就以呢個為理由宣布唔會進入議會接受市議員質詢，結果多次被市議會移送行政院同監察院調查同埋彈劾。國民黨市黨部主委謝龍介亦批評，從來冇一個地方首長會好似賴清德咁深入干預地方議會選舉，唔單止有失民主政黨嘅格調，也有失民主風度。監察院去到2015年8月5號，通過對佢彈劾，批評佢建立惡例，動搖民主社會核心價值，但賴清德反而批評監察院濫權。去到同年8月28號，賴清德話自己取得階段性成果，終於進入議會作施政報告。

形容部分職業為功德被批評爭議
賴清德唔止一次形容某啲職業係做功德，比某啲人揶揄為「賴功德」。 其中喺2017年11月24號，賴清德喺一個公開活動入面提到照服員雖然薪水得3萬元，同工作內容相比好似唔划算，但就當「功德台灣」，應該呢份工作當做善事，結果俾唔少網友批評，媒體人兼學者管中祥就指佢將政府責任推卸去到做功德嘅層面，揶揄佢係「功德院、賴功德」。佢之後回應話，贊成長照員加人工，之後媒體將佢嘅意思過份簡化。

指控男男同性戀係愛滋病源頭被批評
喺2017年9月22號，本身係醫生嘅賴清德，喺一個表揚醫療工作人員嘅活動入面，話感染愛滋病嘅主要來源唔係共用針筒，而係由男男同性戀所引起。有網民批評佢恐同、反同、黑同，亦有網民擔心，賴清德嘅錯誤發言，會引發更多人網路霸凌同志。佢之後回應話，只係想講得獎人之一顏純左推動使用乾淨嘅針筒，大大降低由針筒傳遞嘅愛滋病得病率，話自己無不敬。
賴羅比

賴羅比（Nairobi讀naɪˈroʊbɪ），亦譯做奈羅比、奈洛比、奈羅畢、內羅比等，係東非肯雅首都，亦係肯雅最大城市。賴羅比來自馬曬話（Maasai）Enkare Nyirobi，係水涼嘅地方咁解。之不過，多數人會覺得係太陽底下嘅綠城。
賴羅比係1899年先開城，原本係響火車廠兼火車站，響正烏干達去蒙巴薩鐵路嘅中間。不過個城大得好快，1907年已經變做英屬東非個首都。到1963年肯雅獨立，賴羅比亦繼續做首都。

經濟
想知多啲：內羅畢嘅公司同組織一覽
內羅畢係非洲主要嘅金融中心，亦係非洲最現代化嘅城市之一。
I&M銀行喺內羅畢嘅總部
內羅畢係內羅畢證券交易所（NSE）嘅所在地，呢個係非洲最大嘅證券交易所之一。喺1953年，NSE正式得到倫敦證券交易所認可為海外交易所。喺交易量方面，NSE係非洲第四大交易所；而喺市值佔國內生產總值嘅百分比方面，佢係第五大。
內羅畢係好多國際公司同組織嘅區域總部。喺2007年，通用電氣、揚安、谷歌、可口可樂公司、IBM服務同思科系統都將佢哋嘅非洲總部遷到呢個城市。 聯合國內羅畢辦事處係聯合國環境規劃署同聯合國人類住區規劃署嘅總部。
好多非洲最大嘅公司都將總部設喺內羅畢。Safaricom係肯尼亞資產同盈利最大嘅公司，佢嘅總部就喺內羅畢。KenGen係南非以外非洲最大嘅上市公司，都係以呢個城市為基地。肯尼亞航空係非洲第四大航空公司，以內羅畢嘅喬莫·肯雅塔國際機場做樞紐。
內羅畢都冇被全球嘅金融科技浪潮落下。佢產生咗幾間科技公司，好似Craft Silicon、 Kangai Technologies、 Jambo Pay 同 Hostraha Limited 互聯網檔案館嘅歸檔，歸檔日期16 November 2022.。 呢啲公司喺科技、創新同雲端運算服務方面都處於領先地位， 佢哋嘅產品廣泛使用，喺肯尼亞境內外都有相當大嘅市場佔有率。
內羅畢製造嘅產品包括衣服、紡織品、建築材料、加工食品、飲料同香煙。 好多外國公司喺呢個城市同周邊都設有工廠。呢啲公司包括固特異輪胎及橡膠公司、通用汽車、豐田汽車同可口可樂公司。Template:需要來源
內羅畢有一個龐大嘅旅遊業，因為佢係旅遊目的地，亦係交通樞紐。

中央商業區同天際線
內羅畢中央商業區主要街道肯雅塔大道嘅全景
內羅畢係圍繞住佢嘅中央商業區發展起嚟嘅。呢個區域呈五邊形狀，包括烏胡魯公路、海爾·塞拉西大道、莫伊大道同大學路。呢度有好多內羅畢重要嘅建築物，包括市政廳同國會大樓。市政廣場都喺呢個範圍之內。
呢個地區大部分嘅摩天大樓都係企業同公司嘅總部，例如I&M同肯雅塔國際會議中心。1998年美國大使館爆炸案就發生喺呢個區，之後促使美國喺郊區建立咗新嘅大使館。
喺2011年，呢個城市嘅人口估計有大約400萬。喺中央商業區進行咗一個大型美化工程，因為呢個城市當時準備舉辦2006年非洲城市峰會。一啲標誌性建築，好似肯雅塔國際會議中心，都整咗外牆同重新髹油。
內羅畢嘅市中心區或中央商業區嘅西南面係烏胡魯公園同中央公園（內羅畢）。由蒙巴薩到坎帕拉嘅鐵路喺呢個區嘅東南面經過。

上山區
内文：上山區，內羅畢
上山區嘅棱鏡大廈
中央商業區以外有兩個地區喺公司同辦公空間方面有增長，就係離中央商業區大約4公里嘅上山區，同離市中心差唔多距離嘅西蘭區。
由中央商業區搬到上山區嘅公司包括花旗銀行，喺2007年，可口可樂公司喺上山區開始建設佢哋嘅東非同中非總部， 進一步確立咗呢個區作為內羅畢辦公空間嘅首選地點。呢個區最大嘅辦公樓係UAP大廈，喺2015年竣工，並喺2016年7月4日正式開業。 佢係一座33層高、163米嘅大樓。世界銀行同國際金融公司（世界銀行集團嘅一部分）都喺上山區嘅Delta Center，梅內蓋路。之前，佢哋分別位於Hill Park大樓同CBA大樓（都係喺上山區），再之前就喺中央商業區嘅View Park大廈。
為咗滿足內羅畢對樓面面積嘅大量需求，而家有好多商業項目喺建設中。城市裏面有新嘅商業園區喺建設緊，包括旗艦項目內羅畢商業園。
建設熱潮同房地產發展項目
由肯雅塔國際會議中心望出去嘅內羅畢景色
內羅畢而家經歷緊一個建設熱潮。城市裏面有好多主要嘅房地產項目同摩天大樓正喺興建中。其中包括高314米嘅尖塔雙子塔、Britam大廈（200米）、中航國際非洲總部（176米）、棱鏡大廈（140米）、泛非保險大廈、Pallazzo辦公樓，仲有好多其他項目。購物中心都喺建設中，好似最近完工嘅Garden City購物中心、Centum嘅兩河購物中心、Karen嘅The Hub、Karen水濱、Thika Greens，同最近重建嘅Westgate購物中心。高級住宅公寓大樓都喺興建中，好似Le Mac大廈，呢座喺內羅畢西蘭區嘅住宅大樓有23層。中航國際喺Waiyaki路都興建緊四座住宅大樓：一座28層、兩座24層同一座25層。酒店大樓都喺城市裏面起緊。中航國際喺西蘭區興建緊一座30層高、141米嘅酒店大樓。呢座酒店大樓將會由萬豪集團經營。Jabavu有限公司喺上山區興建緊一座35層高、超過140米嘅酒店大樓，將會成為城市天際線嘅一部分。Arcon Group Africa都宣布咗喺上山區興建一座66層、高過290米嘅摩天大樓嘅計劃，進一步鞏固咗上山區作為跨國公司喺肯尼亞首都開展業務嘅首選地點嘅地位。
內羅畢最高嘅摩天大樓

氣候
賴羅比屬亞熱帶高原氣候，日夜溫差比較大。
賴興祥

賴興祥（James Lye Tiang Kang，1969年6月17號－），前新加坡男演員，1997年憑電視劇《和平的代價》出道，其後喺《力克千年蟲》、《公元2000》、《甜甜的季節》等電視同電影受到一定關注，仲攞過紅星大獎最佳新人獎同十大最受歡迎男藝人獎。 但佢之後退出演藝圈。去2022年，佢出任渣打銀行國際銀行業務全球主管。
賴瀅羽

賴瀅羽（英文：Nini Lai，1989年1月6號—），舊藝名Nico，本名賴思澐，係臺灣女模特兒，做過網上拍賣同雜誌服裝模特兒，亦曾經係《我愛黑澀會》嘅美眉、《大學生了沒》固定班底。
賴若愚

賴若愚（1910年1月1號—1958年5月20號）係中華人民共和國政治人物。佢嘅原姓係來，名係秉敬。佢喺山西五台縣高洪口唐家莊出世。佢喺1929年加入中國共產黨。1950年9月至1952年10月期間佢做過中共山西省委書記兼任山西省軍區政治委員。1951年2月至1952年5月佢擔任過山西省人民政府主席。到咗1952年，調任中華全國總工會任秘書長。1953年5月至1958年5月，擔任全國總工會主席、書記處書記。1954年，當選為第一屆全國人民代表大會常務委員。1956年，當選第一屆全國人民代表大會常務委員會中央委員，翌年喺整風會議案中被誣陷為「反黨分子」、被開除黨籍，1958年5月20號因病喺北京去世。
賴蒙多吉蘭

賴蒙多吉蘭（Raimundo Girão，1900年10月3號—1988年7月24號）係巴西嘅政治人、史家同作家，喺巴西塞阿拉州嘅新莫拉達出世。佢喺1933年到1934年間做福塔雷薩市市長，1935年到1970年間做塞阿拉州審計法院輔導員。
賴玥均

賴玥均，香港親中派政治人，曾經參與2023年香港區議會選舉。
賴蒙多

‎賴蒙多馬托斯：巴西政治人。
賴蒙多帕拉西奧：委內瑞拉政治人。
‎賴蒙多羅朗：巴拉圭政治人。
‎賴蒙多費利拉拉莫斯：巴西足球員。
‎賴蒙多皮利斯萊薩馬：西班牙足球員。
.tk

.tk 係托克勞嘅國家同地區頂級域（ccTLD）。
.tm

.tm 係土庫曼嘅國家同地區頂級域（ccTLD）。
.tp

.tp 係葡屬帝汶嘅國家同地區頂級域（ccTLD），東帝汶立國初期沿用，2005年開始逐步畀.tl取代，2015年正式撤消咗。
.tl

.tl 係東帝汶嘅國家同地區頂級域（ccTLD）。
.tn

.tn 係突尼西亞嘅國家同地區頂級域（ccTLD）。
.tt

.tt 係千里達多巴哥嘅國家同地區頂級域（ccTLD）。
.tr

.tr 係土耳其嘅國家同地區頂級域（ccTLD）。
.th

.th 係泰國嘅國家同地區頂級域（ccTLD）。
.tj

.tj 係塔吉克嘅國家同地區頂級域（ccTLD）。
.to

.to 係湯加嘅國家同地區頂級域（ccTLD）。
1400年

1400年係平年。

大件事
大朝鮮國定宗李曔被逼禪位，被尊爲「仁文恭睿上王」。
大越陳朝嘅外戚兼權臣黎季犛篡位，之後改姓胡，立國號大虞，年號聖元，定都西都城。
1399年

1399年係平年。

大件事
8月6號（黃曆七月初五）：大明燕王朱棣以「清君側，靖內難」爲名起兵，史稱「靖難之變」。
亨利發動兵變，廢黜英王理察二世，是爲亨利四世，蘭卡斯特王朝開始。
14

14係13同15之間嘅自然數。唐字寫成十四。

唐字
唐字可以寫成十四；防簒改及睇錯寫法係拾肆。記數又寫一十四。

文化
十四粵語發音似「實死」，即係「一定要死」，係不祥數字。
13点

十三点，攝於九龍公園。（2023-1-20）
《13点》（Miss 13 Dot）係由李惠珍畫同埋原創，喺1960年代至1970年代嘅香港漫畫。1966年創刊，係雙週期刊。個名13点作者阿媽成日話李惠珍係十三點而嚟。《13點》嘅主角成日換衫，有人統計過由第 1 期至第 28 期為止出過 1,728 件時裝，平均每期有成 62 款，畀到讀者唔少潮流資訊。
140

140係139同141之間嘅自然數。

數學性質
合成數，因數係1、2、5、7同埋140。
質因數分解係
婚約數、佢嘅另一方係195。